Title: Indicacions per al professorat
Course: Mòduls opcionals GES_Iniciació a la creació d'aplicacions mòbils

Cal tenir en compte...

Respecte de Balsamiq

Balsamiq és una aplicació que permet el disseny de les interfícies d'apps d'una forma senzilla.

Cal tenir en compte que l'aplicació d'escriptori és de pagament després de 7 dies de prova gratuïta. Ara bé, el professorat té l'opció de crear-se un usuari a MyBalsamiq.com des d'on pot crear diferents projectes on cadascun dels grups pot treballar on-line de forma col·laborativa. Aquest usuari és gratuit per a ús als centres. Més informació aquí.

S'ha de preveure que hi hagi auriculars suficients per a tot l'alumnat ja que hi ha activitats que són videotutorials i cada alumne/a haurà de visionar-les/fer-les de manera individual.

Respecte de l'activitat

Per crear el prototip de l'app, l'equip ha de recuperar el document que van realitzar a l'activitat "Mapes de funcionalitats" al tema 5. Aquest mapa ha de ser la base del disseny de les interfícies de l'app.

També han de tenir en compte els resultats de les activitats "Aqui ens adrecem?" i "Entrevistes amb els clients/usuaris" del tema 6, ja que l'estètica proposada ha d'anar lligada a les característiques dels futurs usuaris.